เพื่อนสาวบอกว่าจะพาไปกินอาหารทะเล แต่ร้านนี้ต้องนั่งเรือไป!!! หืมมม แค่คิดก็สนุกแล้วค่ะ ว่าแล้วนางก็พาไปนั่งเรือที่ท่าเรือเจ้าฟ้า เป็นลักษณะเรือหางยาวที่มีหลังคาค่ะ ไม่นานมากเรือก็จอดยังร้านมะหญิงซึ่งตั้งอยู่บนเกาะกลางค่ะ

จากจุดขึ้นเรือนี้เองเราจะเห็นกระชังเลี้ยงปลา ทำให้มั่นใจได้เลยค่ะว่าอาหารต้องสดมากแน่ๆ ฮ่าๆ

สำหรับวันนี้เนื่องจากไม่ค่อยหิวกันสักเท่าไหร่ เพราะเพื่อนสาวดันพาไปตัดกำลังพุงด้วยเค้กอร่อยๆ มาก่อนแล้ว เลยสั่งมาแค่ไม่กี่อย่างค่ะ

+ ปลากะพงทอด ยำมะม่วง
เนื่องจากปลาสด เนื้อก็เลยหวานตามธรรมชาติค่ะ เข้ากันดีกับยำมะม่วงอร่อยๆ เสียดายที่ให้มาน้อยไปหน่อยแค่ครึ่งตัวก็เลยเหมือนยังไม่ฟินสุดๆ ค่ะ

+ กุ้งซอสมะขาม
กุ้งสดอีกแล้ว อาหารทะเลสดทำอะไรก็อร่อยค่ะ เนื้อกุ้งแน่นๆ ราดด้วยน้ำมะขามที่เข้มข้นถึงใจ งานนี้ถึงกับมีการแย่งวิดน้ำมะขามมากินกันด้วยค่ะ

+ กุ้งเผา
กุ้งตัวไม่ใหญ่เท่าไหร่เผามากำลังดีค่ะ เนื้อแน่นสด น้ำจิ้มซีฟู้ดรสจัดจ้าน

+ ปูนึ่ง
ปูก็ตัวไม่ใหญ่ค่ะ แต่เนื้อหวานดีเลย

+ หอยชักตีน
เมนูนี้เป็นเมนูสุดโปรดของเราค่ะ แต่หอยชักตีนของร้านนี้ยังทำได้ไม่ดีเท่าไหร่ แอบเจอทรายในหอยด้วย เข็ดไปเลย T T

สรุปสำหรับเราแล้วร้านนี้อาหารรสชาติอร่อยมากค่ะ แต่แพงมากด้วยเช่นกัน เลยขอให้สี่ดาวนะคะ